CELEX: 32021R2290
Language: lt
Date: 2021-12-21 00:00:00
Title: Komisijos įgyvendinimo reglamentas (ES) 2021/2290 2021 m. gruodžio 21 d. kuriuo nustatomos Europos Parlamento ir Tarybos reglamento (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, I priede nurodytų bendrų produkto ir rezultato rodiklių apskaičiavimo metodų taisyklės

2021 12 22   
               
               
                  LT
               
               
                  Europos Sąjungos oficialusis leidinys
               
               
                  L 458/486
               
            
         KOMISIJOS ĮGYVENDINIMO REGLAMENTAS (ES) 2021/2290
         2021 m. gruodžio 21 d.
         kuriuo nustatomos Europos Parlamento ir Tarybos reglamento (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, I priede nurodytų bendrų produkto ir rezultato rodiklių apskaičiavimo metodų taisyklės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2021 m. gruodžio 2 d. Europos Parlamento ir Tarybos reglamentą (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013 (1), ypač į jo 133 straipsnį,
         kadangi:
         
                     (1)
                  
                  
                     Reglamentu (ES) 2021/2115 nustatoma nauja bendros žemės ūkio politikos (BŽŪP) teisinė sistema, kuria siekiama geriau įgyvendinti Sąjungos tikslus. Šiuo reglamentu nustatomi Sąjungos BŽŪP tikslai ir apibrėžiamos intervencinių priemonių rūšys, taip pat bendri Sąjungos reikalavimai, taikomi valstybėms narėms, kartu paliekant valstybėms narėms galimybę lanksčiai rengti intervencines priemones, kurios turi būti numatytos jų BŽŪP strateginiuose planuose. Valstybės narės turi parengti šiuos BŽŪP strateginius planus ir iki 2022 m. sausio 1 d. pateikti Komisijai savo pasiūlymus dėl jų;
                  
               
                     (2)
                  
                  
                     pagal Reglamento (ES) 2021/2115 128 straipsnį turi būti nustatyta veiklos rezultatų peržiūros sistema, pagal kurią būtų galima teikti ataskaitas dėl BŽŪP strateginio plano įgyvendinimo veiksmingumo, jį stebėti ir vertinti to plano įgyvendinimo metu. Šiuo tikslu Reglamento (ES) 2021/2115 I priede nurodyti bendri produkto ir rezultato rodikliai, kuriais grindžiami veiklos rezultatų patvirtinimo ir veiklos rezultatų peržiūros mechanizmai, taip pat BŽŪP stebėsena ir vertinimas. Reikia nustatyti aiškias ir bendras šių rodiklių apskaičiavimo metodų taisykles;
                  
               
                     (3)
                  
                  
                     kadangi valstybės narės, rengdamos savo BŽŪP strateginių planų projektus, kuriuos Komisijai turi pateikti iki 2022 m. sausio 1 d., turi turėti bendrų produkto ir rezultatų rodiklių apskaičiavimo metodų taisykles, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
                  
               
                     (4)
                  
                  
                     šiame reglamente numatytos priemonės atitinka Bendros žemės ūkio politikos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2021/2115 I priede nurodytų bendrų produkto ir rezultato rodiklių apskaičiavimo metodai nustatyti šio reglamento priede.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Šis reglamentas privalomas visas ir tiesiogiai taikomas visose valstybėse narėse.
         
         
            Priimta Briuselyje 2021 m. gruodžio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 435, 2021 12 6, p. 1.
      
      
         
            PRIEDAS
            
               REGLAMENTO (ES) 2021/2115 I PRIEDE NUSTATYTŲ BENDRŲ PRODUKTO IR REZULTATO RODIKLIŲ APSKAIČIAVIMO METODAI
            
            PRODUKTO RODIKLIAI
            
               Produkto rodiklių, naudotinų atliekant veiklos rezultatų patvirtinimą, apskaičiavimo metodai
            
            
                     
                        1.
                     
                     
                        Apskaičiuodamos rodiklius, naudojamus veiklos rezultatų patvirtinimo tikslais, valstybės narės atsižvelgia į tai, kad:
                        
                                    a)
                                 
                                 
                                    kiekvienais finansiniais žemės ūkio metais atliekamas gautinų produktų planavimas ir tai daroma atsižvelgiant į:
                                    
                                                i)
                                             
                                             
                                                intervencines priemones. Jei intervencinei priemonei nustatomos kelios vieneto sumos, produktai gali būti planuojami pagal kiekvieną vieneto sumą, vieneto sumų grupes arba visas vieneto sumas. Jei intervencinės priemonės produkto rodikliui nustatytas daugiau nei vienas matavimo vienetas, planavimas atliekamas pagal kiekvieną matavimo vienetą;
                                             
                                          
                                                ii)
                                             
                                             
                                                sektorių, turint omenyje intervencines priemones, taikomas vaisių ir daržovių, apynių, alyvuogių aliejaus ir valgomųjų alyvuogių bei kituose sektoriuose, nurodytuose Reglamento (ES) 2021/2115 42 straipsnio f punkte;
                                             
                                          
                              
                                    b)
                                 
                                 
                                    produkto ataskaitos teikiamos už kiekvienus žemės ūkio finansinius metus ir už visas intervencines priemones, už kurias atitinkamais žemės ūkio finansiniais metais buvo išmokėtos išmokos, atsižvelgiant į:
                                    
                                                i)
                                             
                                             
                                                vieneto sumą;
                                             
                                          
                                                ii)
                                             
                                             
                                                kiekvieną veiksmų programą vaisių ir daržovių, apynių, alyvuogių aliejaus ir valgomųjų alyvuogių bei kituose sektoriuose, nurodytuose Reglamento (ES) 2021/2115 42 straipsnio f punkte;
                                             
                                          
                              
                                    c)
                                 
                                 
                                    taikant intervencines priemones gauti produktai planuojami ir apie juos pranešama tik vieną kartą pagal BŽŪP strateginiame plane nurodytą produkto rodiklį, susijusį su ta intervencine priemone;
                                 
                              
                                    d)
                                 
                                 
                                    kai intervencinė priemonė apima paramą dotacijų ir finansinių priemonių forma, produkto rodiklis apskaičiuojamas kiekvienai paramos formai;
                                 
                              
                                    e)
                                 
                                 
                                    produkto reikšmė, apie kurią pranešta, atitinka išlaidų, faktiškai apmokėtų už tą produktą atitinkamais žemės ūkio finansiniais metais, dalį. Konkrečiais žemės ūkio finansiniais metais iš dalies įgyvendintų intervencinių priemonių atveju nurodomi daliniai rezultatai.
                                 
                              
                  
               Informacijos apie išankstines išmokas teikimas rengiant produkto rodiklius, naudotinus atliekant veiklos rezultatų patvirtinimą
            
            
                     
                        2.
                     
                     
                        Intervencinės priemonės, už kurias mokėjimai atlikti kaip išankstinė išmoka, kaip nurodyta Europos Parlamento ir Tarybos reglamento (ES) 2021/2116 (1) 32 straipsnio 4 dalies a punkte ir 5 dalyje bei 44 straipsnio 3 dalyje, prieš pateikiant visą atitinkamą produktą, neįtraukiamos į metinę veiklos rezultatų ataskaitą pagal Reglamento (ES) 2021/2115 128 straipsnį už žemės ūkio finansinius metus, kuriais buvo sumokėta išankstinė išmoka. Šios išankstinės išmokos nurodomos tais finansiniais žemės ūkio metais, kuriais išmokėta visa produktui gauti reikalinga suma.
                     
                  
               Informacijos apie apibendrintas produkto rodiklių reikšmes ir O.3 ir O.34 produkto rodiklių reikšmes, naudotinas stebėsenos, komunikacijos ir vertinimo tikslais, teikimas
            
            
                     
                        3.
                     
                     
                        Pateikiant informaciją apie apibendrintas produkto rodiklių reikšmes ir kitas produkto reikšmes, taikomos šios nuostatos:
                        
                                    a)
                                 
                                 
                                    teikdamos informaciją apie atliekant veiklos rezultatų patvirtinimą naudojamus produkto rodiklius valstybės narės taip pat įtraukia šias apibendrintas reikšmes:
                                    
                                                i)
                                             
                                             
                                                visus taikant kiekvieną intervencinę priemonę gautus produktus, kai intervencinei priemonei nustatytos kelios vieneto sumos;
                                             
                                          
                                                ii)
                                             
                                             
                                                visus gautus produktus pagal matavimo vienetą, kai intervencinei priemonei nustatyti keli matavimo vienetai;
                                             
                                          
                                                iii)
                                             
                                             
                                                visus gautus produktus pagal intervencinės priemonės rūšį, kai intervencinės priemonės rūšiai priskiriamos kelios intervencinės priemonės.
                                             
                                          
                                                iv)
                                             
                                             
                                                visus gautus produktus pagal matavimo vienetą, ir, jei reikia, visus gautus produktus, taikant bendrą matavimo vienetą, kai intervencinės priemonės rūšiai priskiriamos kelios intervencinės priemonės, kurias taikant gautas produktas matuojamas skirtingais matavimo vienetais;
                                             
                                          
                                                v)
                                             
                                             
                                                O.4, O.36 ir O.37 produkto rodiklių atveju, kai intervencinės priemonės nepriskiriamos tai pačiai intervencinių priemonių rūšiai, visus taikant tas intervencines priemones gautus produktus;
                                             
                                          
                              
                                    b)
                                 
                                 
                                    Valstybės narės kasmet pateikia šių produkto rodiklių, kurie nebuvo naudojami atliekant veiklos rezultatų patvirtinimą, reikšmes:
                                    
                                                i)
                                             
                                             
                                                O.3 produkto rodiklį:
                                                
                                                            —
                                                         
                                                         
                                                            šio rodiklio reikšmė nurodoma pagal kiekvieną intervencinę priemonę ir intervencinės priemonės rūšį,
                                                         
                                                      
                                                            —
                                                         
                                                         
                                                            nurodomas bendras BŽŪP paramos gavėjų, kurie yra ūkininkai, skaičius ir bendras tiesiogines išmokas gaunančių ūkininkų skaičius,
                                                         
                                                      
                                                            —
                                                         
                                                         
                                                            bendras BŽŪP paramos gavėjų, kurie yra ūkininkai, skaičius padalijamas pagal lytį,
                                                         
                                                      
                                                            —
                                                         
                                                         
                                                            įskaičiuojami visi paramos gavėjai;
                                                         
                                                      
                                          
                                                ii)
                                             
                                             
                                                O.34 produkto rodiklį:
                                                
                                                            —
                                                         
                                                         
                                                            nurodomas bendras hektarų, už kuriuos skiriama BŽŪP parama ir kuriems taikomi atitinkami teisės aktais nustatyti valdymo reikalavimai (TANVR), geros agrarinės ir aplinkosaugos būklės (GAAB) reikalavimai, nustatyti Reglamento (ES) 2021/2115 III antraštinės dalies I skyriaus 2 skirsnyje, ir kuriuose vykdoma aplinkosaugos praktika, nustatyta to reglamento 31 ir 70 straipsniuose ir III antraštinės dalies III skyriuje, skaičius, išskyrus kituose vienetuose planuojamas intervencines priemones,
                                                         
                                                      
                                                            —
                                                         
                                                         
                                                            nurodomas bendras hektarų, kuriuose vykdoma aplinkosaugos praktika, nustatyta Reglamento (ES) 2021/2115 31 ir 70 straipsniuose ir III antraštinės dalies III skyriuje, skaičius, išskyrus kituose vienetuose planuojamas intervencines priemones,
                                                         
                                                      
                                                            —
                                                         
                                                         
                                                            įskaičiuojami visi hektarai.
                                                         
                                                      
                                          
                              
                  
               Apibendrintų produkto rodiklių reikšmių, naudotinų stebėsenos, komunikacijos ir vertinimo tikslais, apskaičiavimo metodai
            
            
                     
                        4.
                     
                     
                        Apskaičiuojant apibendrintas produkto rodiklių reikšmes, produktai įskaičiuojami taip:
                        
                                    a)
                                 
                                 
                                    apskaičiuojant apibendrintas produkto rodiklių, susijusių su intervencinėmis priemonėmis, kurioms taikoma Reglamento (ES) 2021/2116 65 straipsnio 1 dalyje nurodyta integruota administravimo ir kontrolės sistema (toliau – integruota sistema), ir intervencinėmis priemonėmis, pagal kurias per finansinius metus išmokos buvo visiškai išmokėtos ir kurioms netaikoma integruota sistema, reikšmes visada įskaičiuojami visi produktai;
                                 
                              
                                    b)
                                 
                                 
                                    apskaičiuojant apibendrintas produkto rodiklių, susijusių su intervencinėmis priemonėmis, kurioms netaikoma integruota sistema ir pagal kurias išmokos mokamos skirtingomis dalimis per kelerius metus, reikšmes, įskaičiuojami daliniai rezultatai.
                                 
                              
                  
               Papildomas nacionalinis finansavimas pagal produkto rodiklius
            
            
                     
                        5.
                     
                     
                        Kai parama skiriama kaip papildomas nacionalinis finansavimas, nurodytas Reglamento (ES) 2021/2115 115 straipsnio 5 dalyje (toliau – papildomas nacionalinis finansavimas), taikomos šios nuostatos:
                        
                                    a)
                                 
                                 
                                    planuojami gauti produktai apima produktus, gautus naudojant papildomą nacionalinį finansavimą;
                                 
                              
                                    b)
                                 
                                 
                                    naudojantis papildomu nacionaliniu finansavimu gauti produktai nurodomi atskirai nuo produktų, gautų naudojantis viešosiomis išlaidomis, kurios nėra papildomas nacionalinis finansavimas;
                                 
                              
                                    c)
                                 
                                 
                                    į produktus, gautus naudojantis papildomu nacionaliniu finansavimu, neatsižvelgiama atliekant veiklos rezultatų patvirtinimą;
                                 
                              
                                    d)
                                 
                                 
                                    į produktus, gautus naudojantis papildomu nacionaliniu finansavimu, atsižvelgiama apskaičiuojant stebėsenos, komunikacijos ir vertinimo tikslais naudojamų produkto rodiklių apibendrintas reikšmes.
                                 
                              
                  
               Taisyklės, kuriomis siekiama išvengti produkto rodiklių, naudotinų stebėsenos, komunikacijos ir vertinimo tikslais, dvigubo skaičiavimo
            
            
                     
                        6.
                     
                     
                        Siekiant apskaičiuoti apibendrintas produkto rodiklių reikšmes išvengiant dvigubo skaičiavimo, taikomos šios nuostatos:
                        
                                    a)
                                 
                                 
                                    kai produkto vienetas gaunamas taikant kelias atitinkamas intervencines priemones arba įgyvendinant kelis veiksmus pagal tą pačią intervencinę priemonę, tas produkto vienetas apskaičiuojant apibendrintą reikšmę įskaičiuojamas tik vieną kartą;
                                 
                              
                                    b)
                                 
                                 
                                    N-1 žemės ūkio finansinių metų metinėje veiklos rezultatų ataskaitoje nurodytų produkto rodiklių, susijusių su intervencine priemone, kuriai taikoma integruota sistema, apibendrintos reikšmės apima vienetų, kuriems N-1 žemės ūkio finansiniais metais buvo išmokėta dalinė arba visa išmoka, susijusi su intervencinėmis priemonėmis, dėl kurių mokėjimo prašymas pateiktas N-2 metais, skaičių;
                                 
                              
                                    c)
                                 
                                 
                                    kai taikomos teisės į išmokas arba didžiausios ribos, valstybės narės, atlikusios administracinę kontrolę ir prieš taikydamos tas ribas pagal atitinkamus produkto rodiklius, praneša apie atitinkamą plotą, nustatytą kaip atitinkantį paramos mokėjimo reikalavimus.
                                 
                              
                  REZULTATO RODIKLIAI
            
               Konkrečių tikslų, rezultato rodiklių ir intervencinių priemonių sąsaja
            
            
                     
                        7.
                     
                     
                        Savo BŽŪP strateginiame plane valstybės narės taip nustato konkrečių tikslų, rezultato rodiklių ir intervencinių priemonių sąsajas:
                        
                                    a)
                                 
                                 
                                    valstybės narės nustato rezultato rodiklių ir konkrečių tikslų sąsają; rezultato rodiklis gali būti susietas su daugiau nei vienu konkrečiu tikslu;
                                 
                              
                                    b)
                                 
                                 
                                    intervencinės priemonės turi būti susietos su rezultato rodikliu (visais rezultato rodikliais), prie kurio (-ių) pasiekimo jos tiesiogiai ir reikšmingai prisideda;
                                 
                              
                                    c)
                                 
                                 
                                    šiam rezultato rodikliui priskiriami tik tie pagal intervencinę priemonę vykdomi veiksmai, kuriais tiesiogiai ir reikšmingai prisidedama prie rezultato rodiklio pasiekimo;
                                 
                              
                                    d)
                                 
                                 
                                    viena intervencinė priemonė arba vienas pagal vieną intervencinę priemonę vykdomas veiksmas gali prisidėti prie daugiau nei vieno rezultato rodiklio pasiekimo;
                                 
                              
                                    e)
                                 
                                 
                                    vykdant veiksmą gauto produkto reikšmė visada visa priskiriama atitinkamam (-iems) rezultato rodikliui (-ams), įskaitant atvejus, kai ji susijusi su keliais rezultatų rodikliais;
                                 
                              
                                    f)
                                 
                                 
                                    valdymo įsipareigojimai ir investicijos, kuriomis prisidedama prie to paties tikslo, susiejami su atskirais rezultato rodikliais, išskyrus R.43 ir R.44 rezultato rodiklius;
                                 
                              
                                    g)
                                 
                                 
                                    R.35 rezultato rodiklis siejamas su intervencinėmis priemonėmis bitininkystės sektoriuje, priskirtoms intervencinių priemonių rūšiai, nurodytai Reglamento (ES) 2021/2115 55 straipsnio 1 dalies b punkte. Apie šias intervencines priemones pranešama tik teikiant informaciją apie R.35 rezultato rodiklį;
                                 
                              
                                    h)
                                 
                                 
                                    plotai, kuriems taikomi tik TANVR ir GAAB, neįtraukiami apskaičiuojant rezultato rodiklius, išskyrus R.4 rezultato rodiklį, kuris sukurtas specialiai žemės ūkio paskirties žemės, už kurią skiriama BŽŪP pajamų parama ir kuriai taikomos paramos sąlygos, daliai nustatyti.
                                 
                              
                  
               Išsamūs rezultato rodiklių skaičiavimo metodai
            
            
                     
                        8.
                     
                     
                        Planuojant rezultato rodiklius ir teikiant informaciją apie juos metinėje veiklos rezultatų ataskaitoje, atsižvelgiama į šiuos aspektus:
                        
                                    a)
                                 
                                 
                                    pirmosios išmokos žemės ūkio finansiniais metais apskaičiuojamos visos rezultato rodiklių reikšmės, net jei atitinkamais žemės ūkio finansiniais metais buvo išmokėta tik dalinė išmoka;
                                 
                              
                                    b)
                                 
                                 
                                    nukrypstant nuo a punkto, R.37 rezultato rodiklio atveju įskaičiuojamos visos reikšmės, kai veiksmas baigiamas įgyvendinti;
                                 
                              
                                    c)
                                 
                                 
                                    reikšmės, susijusios su Reglamento (ES) 2021/2116 32 straipsnio 4 dalies a punkte ir 5 dalyje bei 44 straipsnio 2 dalies antroje pastraipoje ir 3 dalyje nurodytomis išankstinėmis išmokomis, neįskaičiuojamos atliekant susijusių rezultato rodiklių kiekybinį įvertinimą prieš atitinkamo produkto pateikimą;
                                 
                              
                                    d)
                                 
                                 
                                    apskaičiuojamos R.4, R.5, R.6, R.7, R.8, R.11, R.12, R.13, R.14, R.19, R.20, R.21, R.22, R.23, R.24, R.25, R.29, R.30, R.31, R.33, R.34, R.43 ir R.44 rezultato rodiklių metinės reikšmės;
                                 
                              
                                    e)
                                 
                                 
                                    apskaičiuojamos R.1, R.2, R.3, R.9, R.10, R.15, R.16, R.17, R.18, R.26, R.27, R.28, R.32, R.35, R.36, R.37, R.38, R.39, R.40, R.41 ir R.42 rezultato rodiklių kumuliacinės reikšmės;
                                 
                              
                                    f)
                                 
                                 
                                    R.4 rezultato rodiklis yra susijęs su plotu, kuriam taikomos visų rūšių intervencinės priemonės tiesioginių išmokų forma, nurodytos Reglamento (ES) 2021/2115 III antraštinės dalies II skyriuje, taip pat su parama už vietoves, kuriose esama gamtinių ar kitokių specifinių su vietove susijusių kliūčių, kaip nurodyta to reglamento 71 straipsnyje, ir su išmokomis už nepalankias specifines su vietove susijusias sąlygas, susidariusias dėl tam tikrų to reglamento 72 straipsnyje nurodytų privalomų reikalavimų laikymosi;
                                 
                              
                                    g)
                                 
                                 
                                    R.6 rezultato rodiklis yra susijęs su visų Reglamento (ES) 2021/2115 III antraštinės dalies II skyriuje nurodytų rūšių intervencinėmis priemonėmis tiesioginių išmokų forma, išskyrus to reglamento 36 straipsnyje nurodytą specialiąją išmoką už medvilnę;
                                 
                              
                                    h)
                                 
                                 
                                    R.7 rezultato rodiklis susijęs su visų Reglamento (ES) 2021/2115 III antraštinės dalies II skyriuje nurodytų rūšių intervencinėmis priemonėmis tiesioginių išmokų forma, išskyrus to reglamento 36 straipsnyje nurodytą specialiąją išmoką už medvilnę, taip pat su parama už vietoves, kuriose esama gamtinių ar kitokių specifinių su vietove susijusių kliūčių, kaip nurodyta to reglamento 71 straipsnyje, ir išmokomis už nepalankias specifines su vietove susijusias sąlygas, susidariusias dėl tam tikrų to reglamento 72 straipsnyje nurodytų privalomų reikalavimų laikymosi;
                                 
                              
                                    i)
                                 
                                 
                                    nukrypstant nuo h punkto, kai valstybės narės pagal Reglamento (ES) 2021/2115 72 straipsnį rengia intervencines priemones, kuriomis remiami tik miškų plotai, tokios intervencinės priemonės gali būti susietos su R.30 rezultato rodikliu, laikantis šių sąlygų:
                                    
                                                —
                                             
                                             
                                                Reglamento (ES) 2021/2115 71 straipsnyje intervencinės priemonės nenumatytos žemės ūkio paskirties žemės plotams, kuriose esama gamtinių ar kitokių specifinių su vietove susijusių kliūčių, ir
                                             
                                          
                                                —
                                             
                                             
                                                Reglamento (ES) 2021/2115 22 straipsnio 2 dalis netaikoma pagal Europos Parlamento ir Tarybos reglamento (ES) Nr. 1305/2013 (2) 32 straipsnį nustatytoms teritorijoms;
                                             
                                          
                              
                                    j)
                                 
                                 
                                    R.38 rezultato rodiklis susijęs su Reglamento (ES) 2021/2115 77 straipsnio 1 dalies b punkte nurodytomis intervencinėmis priemonėmis pagal iniciatyvą LEADER. Valstybės narės, teikdamos tvirtinti savo BŽŪP strateginį planą pagal Reglamento (ES) 2021/2115 118 straipsnį, jame nustato R.38 rezultato rodiklio siektiną reikšmę – tikėtiną kaimo gyventojų, kuriems taikomos Europos Parlamento ir Tarybos reglamento (ES) 2021/1060 (3) 32 straipsnyje nurodytos bendruomenės inicijuotos vietos plėtros strategijos, dalį. Atrinkusi visas vietos plėtros strategijas pagal BŽŪP strateginį planą, atitinkama valstybė narė prireikus iš dalies pakeičia BŽŪP strateginį planą, kad prie esamų siektinų reikšmių būtų pridėtas papildomas indėlis, kurio tikimasi įgyvendinant atrinktas vietos plėtros strategijas. Tai gali apimti papildomas sąsajas tarp LEADER intervencinių priemonių ir Reglamento (ES) 2021/2115 I priede nustatytų bendrų rezultato rodiklių;
                                 
                              
                                    k)
                                 
                                 
                                    su plotu susijusių R.12, R.14, R.19, R.20, R.21, R.22, R.23, R.24, R.29, R.31, R.33 ir R.34 rezultatų rodikliai susiję tik su savanoriška aplinkosaugos praktika, viršijančia privalomus reikalavimus ir už kurią išmoka mokama už hektarus pagal Reglamento (ES) 2021/2115 31 straipsnyje nurodytas klimatui ir aplinkai naudingas sistemas, su Reglamento (ES) 2021/2115 70 straipsnyje nurodytais agrarinės aplinkosaugos ir klimato srities įsipareigojimais, taip pat su atitinkamomis intervencinėmis priemonėmis tam tikruose sektoriuose, nurodytuose Reglamento (ES) 2021/2115 III antraštinės dalies III skyriuje;
                                 
                              
                                    l)
                                 
                                 
                                    nukrypstant nuo k punkto, valstybės narės taip pat gali susieti R.12, R.14, R.19, R.20, R.21, R.22, R.23, R.24, R.29, R.31, R.33 ir R.34 rezultatų rodiklius su kitomis nei k punkte nurodytomis intervencinėmis priemonėmis, jei remiama praktika viršija atitinkamus privalomus reikalavimus ir reikšmingai bei tiesiogiai prisideda prie atitinkamų rezultatų rodiklių pasiekimo.
                                 
                              
                                    m)
                                 
                                 
                                    apskaičiuojant rezultatų rodiklius atsižvelgiama į papildomą nacionalinį finansavimą.
                                 
                              
                  
               Taisyklės, kaip išvengti dvigubo rezultato rodiklių skaičiavimo
            
            
                     
                        9.
                     
                     
                        Siekiant apskaičiuoti rezultato rodiklius išvengiant dvigubo skaičiavimo, taikomos šios nuostatos:
                        
                                    a)
                                 
                                 
                                    jeigu vienetas, kuris prisideda prie rezultato rodiklio kiekybinio įvertinimo, yra susijęs su keliomis intervencinėmis priemonėmis arba keliais pagal tą pačią intervencinę priemonę vykdomais veiksmais, kurie yra susiję su tuo pačiu rezultato rodikliu, šis vienetas įskaičiuojamas į to rezultato rodiklio kiekybinį įvertinimą tik vieną kartą;
                                 
                              
                                    b)
                                 
                                 
                                    rezultato rodikliai, susiję su intervencine priemone, kuriai taikoma integruota sistema ir apie kurią pranešama N-1 žemės ūkio finansinių metų metinėje veiklos rezultatų ataskaitoje, apima vienetų, kuriems N-1 žemės ūkio finansiniais metais buvo išmokėta dalinė arba visa išmoka, susijusi su intervencinėmis priemonėmis, dėl kurių mokėjimo prašymai pateikti N-2 metais, skaičių;
                                 
                              
                                    c)
                                 
                                 
                                    kai taikomos teisės į išmokas arba didžiausios ribos, valstybės narės, atlikusios administracinę kontrolę ir prieš taikydamos tas ribas pagal atitinkamus rezultato rodiklius, praneša apie atitinkamą plotą, nustatytą kaip atitinkantį paramos mokėjimo reikalavimus;
                                 
                              
                                    d)
                                 
                                 
                                    nukrypstant nuo a punkto, R.1, R.2, R.3, R.10 ir R.28 rezultato rodikliams galima taikyti dvigubą skaičiavimą.
                                 
                              
                  
               Rezultato rodiklių vardikliai
            
            
                     
                        10.
                     
                     
                        Vardikliams taikomos šios nuostatos:
                        
                                    a)
                                 
                                 
                                    konteksto rodiklių reikšmės, naudojamos kaip rezultato rodiklių vardikliai, nustatomos visam BŽŪP strateginio plano laikotarpiui. Tinkamai pagrįstais atvejais valstybės narės gali atnaujinti šias reikšmes atlikdamos BŽŪP strateginio plano pakeitimą pagal Reglamento (ES) 2021/2115 119 straipsnį;
                                 
                              
                                    b)
                                 
                                 
                                    nukrypstant nuo a punkto, R.6, R.7 ir R.11 rezultato rodiklių vardikliai ataskaitų teikimo tikslais atnaujinami kiekvienais metais.
                                 
                              
                  
               Rezultato rodiklių suskirstymas ataskaitose
            
            
                     
                        11.
                     
                     
                        Valstybės narės pateikia tik vieną reikšmę pagal atitinkamus rezultato rodiklius. Nukrypstant nuo pirmo sakinio, rodiklius reikia suskirstyti taip:
                        
                                    a)
                                 
                                 
                                    pagal sektorius R.11 rezultato rodiklio atveju;
                                 
                              
                                    b)
                                 
                                 
                                    pagal pakategores R.17 rezultato rodiklio atveju;
                                 
                              
                                    c)
                                 
                                 
                                    pagal perėjimą prie ekologinio ūkininkavimo ir jo išlaikymą R.29 rezultato rodiklio atveju;
                                 
                              
                                    d)
                                 
                                 
                                    pagal žemės tipą R.33 rezultato rodiklio atveju;
                                 
                              
                                    e)
                                 
                                 
                                    pagal lytį R.36 rezultato rodiklio atveju;
                                 
                              
                                    f)
                                 
                                 
                                    pagal gyvūnų rūšis R.43 ir R.44 rezultato rodiklių atveju.
                                 
                              
                  
               Gyvūnų perskaičiavimo sutartiniais ūkiniais gyvūnais koeficientai
            
            
                     
                        12.
                     
                     
                        Perskaičiavimo koeficientai naudojami taip:
                        
                                    a)
                                 
                                 
                                    produkto rodikliams ir rezultato rodikliams, kai reikia, naudojami Eurostato gyvūnų perskaičiavimo sutartiniais ūkiniais gyvūnais koeficientai;
                                 
                              
                                    b)
                                 
                                 
                                    nukrypstant nuo a punkto, gali būti naudojami šioje lentelėje pateikti supaprastinti perskaičiavimo koeficientai:
                                    
                                                Rūšis
                                             
                                             
                                                Amžius/kategorija
                                             
                                             
                                                Koeficientas
                                             
                                          
                                                Galvijai
                                             
                                             
                                                jaunesni nei 6 mėn.
                                             
                                             
                                                0,4 
                                             
                                          
                                                 
                                             
                                             
                                                nuo 6 mėn. iki 2 metų
                                             
                                             
                                                0,6 
                                             
                                          
                                                 
                                             
                                             
                                                vyresni nei 2 metų
                                             
                                             
                                                1,0 
                                             
                                          
                                                Arklinių šeimos gyvūnai
                                             
                                             
                                                vyresni nei 6 mėn.
                                             
                                             
                                                1,0 
                                             
                                          
                                                Avys ir ožkos
                                             
                                             
                                                 
                                             
                                             
                                                0,15 
                                             
                                          
                                                Kiaulės
                                             
                                             
                                                veislinės paršavedės (> 50 kg)
                                             
                                             
                                                0,5 
                                             
                                          
                                                 
                                             
                                             
                                                kitos kiaulės
                                             
                                             
                                                0,3 
                                             
                                          
                                                Naminiai paukščiai
                                             
                                             
                                                 
                                             
                                             
                                                 
                                             
                                          
                                                 
                                             
                                             
                                                vištos dedeklės
                                             
                                             
                                                0,014 
                                             
                                          
                                                 
                                             
                                             
                                                kiti naminiai paukščiai
                                             
                                             
                                                0,03 
                                             
                                          
                              
                                    c)
                                 
                                 
                                    tinkamai pagrįstais atvejais b punkte pateiktoje lentelėje nurodyti perskaičiavimo koeficientai gali būti padidinti arba sumažinti ir paaiškinti BŽŪP strateginiame plane, vadovaujantis moksliniais įrodymais;
                                 
                              
                                    d)
                                 
                                 
                                    tinkamai pagrįstais atvejais į b punkte pateiktą lentelę išimties tvarka gali būti įtrauktos kitos gyvūnų kategorijos, o visų tokių kategorijų perskaičiavimo koeficientas nustatomas ir paaiškinamas BŽŪP strateginiame plane, vadovaujantis moksliniais įrodymais.
                                 
                              
                  
               (1)  2021 m. gruodžio 2 d. Europos Parlamento ir Tarybos reglamentas (ES) 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013 (OL L 435, 2021 12 6, p. 187).
            
               (2)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).
            
               (3)  2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (OL L 231, 2021 6 30, p. 159).